
Da li je dozvoljeno pisati i čitati nestvarne i zamišljene priče i romane?


* 
* 
* 
* 
* 
* 
* 

 
Da li je dozvoljeno pisati i čitati nestvarne i zamišljene priče i romane?

1. Što se tiče čitanja takvih stvari, ono spada u gubljenje vremena. Čovjek se često prevari i obmani po pitanju slobodnog vremena kojeg nalazi u svom životu, a on će za njega biti odgovoran na Sudnjem danu.


Od Ibn Abbasa, r.a., se prenosi da je rekao:


***“****Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ. je kazao****: ‘Po pitanju dvije blagodati se prevare mnogi ljudi: to su zdravlje i slobodno vrijeme.’”*** (Buhari u *Sahihu*, ***[hadis](https://pitajucene.com/search/Hadis/questions/ "Pretraži pitanja o hadisima")*** br. 6049.)


Od Ebu Berze El-Eslemija, r.a., se prenosi da je rekao: ***“****Allahov Poslanik, ﷺ. je kazao:* ***‘Čovjek se na Sudnjem danu neće s mjesta pomaknuti dok ne bude polagao račun za život – u šta ga je proveo, za ***[znanje](https://pitajucene.com/search/znanj/questions/ "Pretraži pitanja o znanju")*** – na koji je način radio po njemu, za ***[imetak](https://pitajucene.com/search/imetak/questions/ "Pretraži pitanja o imetku")*** – kako ga je zaradio, a kako trošio i za tijelo – na koji ga je način koristio.’”***  (Tirmizi u *Sunenu*, hadis br. 2417, ocjenjujući ga kao sahih.)


2. Međutim, što se tiče bavljenja pisanjem takvih stvari, pored već navedenog gubljenja vremena u onome što puno ne koristi, tu je i druga zabrana, a to je upotreba neistine koja je neizostavni dio takvih djela, kako bi se upotpunio zaplet i kulminacija zamišljenih i nepostojećih situacija.


A ako to, ipak, bude morao činiti, neka u tom slučaju piše o stvarima koje imaju veze sa stvarnim događajima iz života ljudi i njihove svakodnevnice. Neka pišući uzima pouku, opomenu i korist od stvarnog događaja koji je doživio ili čuo od drugih. Ili neka piše u stilu navođenja primjera i neka to naglasi u uvodu. Najbolje i preče od svega toga je da piše o stvarnim i vjerodostojnim pričama koje su navedene u Kur’anu i sunnetu Allahovog Poslanika, ﷺ. ili neka piše o biografijama i životima značajnih ličnosti iz historije islama kao što su Allahovi poslanici, ﷺ. islamski učenjaci i dobri ljudi ili neka piše o događajima prošlih naroda o kojima nam je Uzvišeni Allah, dž.š., iznio kazivanja. To treba uraditi na jedan zanimljiv i interesantan način, ne iskrivljujući i ne dodajući ništa tome što se nije dogodilo ili ono što se dobro ne poznaje. To, također, treba izložiti i iznijeti na jedan lagahan i jednostavan način koji je prilagođen dječijem uzrastu, ako je, naprimjer, njima namijenjeno. U svom spisateljskom radu pisac treba paziti da skrene pažnju na lijepo ponašanje i afirmira moralne vrijednosti.


Muhammed ***[Salih el-Munedždžid](https://pitajucene.com/search/Muned%C5%BEd%C5%BEid/answers/ "Pretraži odgovore od šejh Muhammed b. Salih el-Munedždžid")***


